沈萃楨

沈萃楨，字君聚，號裒中，浙江嘉興府平湖縣人，竈籍，明朝政治人物。

生平
与弟沈杞桢同舉于乡，万历四十一年癸丑（1613年）成進士，授工部主事，榷荆州關税，盡革諸小税名目，以羡金築堤沙市，避水衝民，稱沈公堤。歷南兵部员外、郎中，出知南直蘇州府，識文震孟、陳仁錫于未第時，親诣其門，修主客禮。天启二年（1622年），舉卓異天下第一，賜宴禮部，升福建副使，備兵興泉。红夷犯銅山，直侵中左，萃桢即日移駐同安，身冒矢石，出奇兵撓之，五閲月而就款。轉本省參政，職驛傳。以親老乞歸。當萃桢守蘇州時，吴江知縣曹欽程贜私狼藉，以滛刑博强項聲，巡撫周起元幾為所惑，乃列貪迹注下考上之，起元劾钦程落级。及魏忠贤亂政，钦程夤缘復官，乘機報復，鎸萃桢三级。崇禎元年（1628年），刑科给事中张国维极論钦程罪恶，中有參清正府官之语，帝問府官何人，国维以萃桢對，且曰：萃桢为曹钦程所劾，則其人可知；与周宗建等諸正人為伍，則其人又可知。得旨，原職起用，補湖廣參政，備兵岳州，尋升湖廣按察使，備兵蘇松，以疾不赴。復補福建按察使，備兵福州，時山海寇盗叵测，巡撫邹维琏新任未習閩事，投誠者意破觀望，聞萃桢至，皆曰：沈公来，吾属無虞矣。遂委心歸順，危疆以安，赐金加俸一级。尋升湖廣右布政使，仍備兵蘇松，復以親老乞歸，尋卒。

家族 
弟沈杞桢。長子沈日昆，字以白，号丸掌，崇祯已卯举人，沈静恬雅，无贵介气，弗计家人产。順治初授县令，改教諭，未仕卒。

引用

參考文獻
《嘉興府志》
《浙江通志》

C
平湖人
清溪沈氏
明朝工部主事
南京兵部员外郎
南京兵部郎中
明朝蘇州府知府
明朝福建按察司副使
明朝福建布政使司參政
明朝湖廣布政使司參政
明朝福建按察使
明朝湖廣布政使